google/wiki40b huggingface dataset:
Løgnfabrikk

Norske løgnfabrikker

I Norge har blant andre bloggeren Rene Kleveland fra Bergen og webdesigneren Leo Victor Lunde fra Gol stått bak løgnfabrikker som sprer falske historier på internett for å lokke publikum til å klikke seg inn, dele saker og dermed skape stor nettrafikk og store inntekter fra annonsesalg via Google.

Trollfabrikker (løgnfabrikker med politiske mål)

Betegnelsen «løgnfabrikk» har også blitt brukt om trollfabrikker, det vil si liknende grupper som av politiske grunner produserer nyhetssaker, ytringer, memer og annet på internett som bevisst sprer uriktig informasjon. Trollfabrikker kan også lage nettroboter som skaper nettaktivitet gjennom tilsynelatende personlige, men kunstig genererte innlegg i kommentarfelt. Disse kan ønske å påvirke meninger i bestemte retninger, avlede oppmerksomhet, polarisere debatter eller skape forvirring i en befolkning. Innleggene publiseres gjerne med falske nettprofiler som avsendere og distribueres på populære nettsteder og i sosiale medier. 
Hemmelige, statlig kontrollerte løgnfabrikker er kjent fra Russland og Kina, og omtalt blant annet i forbindelse med hybrid krigføring og det amerikanske presidentvalget 2016. Det er sannsynlig at flere stater og aktører benytter tilsvarende virkemidler for å spre propaganda, påvirke andre og fremme egne interesser.

«Løgnfabrikk» og «løgnpresse» i nazistisk språkbruk

Joseph Goebbels, propagandaminister i det nasjonalsosialistiske Tyskland før og under andre verdenskrig, anklaget fienden Winston Churchill, statsminister i Storbritannia, for å komme med falske påstander og benytte propgandateknikken «stor løgn» (große Lüge) 
under overskriften «Fra Churchills løgnfabrikk» (Aus Churchills Lügenfabrik) i 1941. 
Nazistene i Tyskland brukte for øvrig betegnelsen Lügenpresse, «løgnpressen», om aviser der redaksjonen var uenige med dem, og som angivelig ble kontrollert av kommunister, jøder og andre meningsmotstandere. Lügenpresse kan sammenliknes med betegnelser som Main Stream Media (forkortet MSM, «motstrømsmedia», «gammelmedia»), PK-media (PK = politisk korrekthet) og liknende kallenavn i dagens samfunnsdebatt. Dette er skjellsord som maktkritiske grupper på den politiske høyresida, deriblant USAs president Donald Trump, bruker om etablerte medier der redaksjonene følger tradisjonelle kriterier for å sikre kvalitet og pålitelighet i sakene de presenterer.
Hackney Central

Historie

I romersk tid passerte Ermine Street vest for hva som i dag er Hackney Central. Landområdet var dekket av skog med eiketrær og hasseltrær, og med myrer og våtland rundt elvene og bekkene som krysset området. Det keltiske, før-romerske folket i området var catuvellaunere.
Stedsnavnet Hackney er avledet fra en antatt angelsaksisk bosetning fra rundt 450-/500-tallet kjent som Haca's ey, «Hakas øy», hvor øya i dette tilfellet er et opphøyd område i myrlandet. Med vektlegging på siste ledd, -ey, som kan tolkes som norrønt, har det vært pekt på at personnavnet kan være dansk, Haka (Håkon), og øya kan være en faktisk øya i elven Lee eller en av de mindre sideelvene i middelalderen. Bosetningen i tidlig middelalder var i nærheten av elven Hackney Brook (en nå tapt elv), og lå antagelige på et høyere nivå enn det senere St Augustine's Tower, det eneste gjenværende fra sognekirken fra tidlig på 1500-tallet. Landsbyen hadde en tidligere kirke, som den erstattet, som sto der ved 1275, en tid da rike londonbeboere allerede hadde begynt å bygge seg fritidsboliger her.
I Tudortiden på 1500-tallet fikk området er eksklusivt preg da flere framtredende medlemmer av det kongelige hoff hadde boliger der, og Henrik VIII hadde et palass nær stedet hvor rundkjøringen i Lee Bridge Road ligger nå. Det var et populært sted for utflukter helt frem til georgiansk tid, da man begynte å reise den moderne forstaden. Med jernbane, trikk og fabrikker forsvant det landlige preget fullstendig, og Hackney sluttet å være en tumleplass for overklassen. 
Omfattende nyutvikling i etterkrigstiden har erstattet det meste av husene, men georgianske boligene og de viktorianske rekkehusene som har blitt stående har igjen blitt populære. Det meste av industrien i nærheten, spesielt i Homerton og Lee Valley, er nedlagt og etterlatt helsevesenet og lokalmyndighetene som de største arbeidsgiverne. 
Blant kjente personer fra Hackney er forfatterne Grace Aguilar og Daniel Defoe. 
I Hackney Empire Music Hall, som i senere år er restaurert og gjenåpnet, har blant andre Charlie Chaplin og Marie Lloyd opptrådt.
Webmaster

En webmaster er en person som administrerer eller er ansvarlig for den tekniske siden av et nettsted. Dette kan for eksempel være en nettside, et diskusjonsforum, eller en chattekanal. En webmaster arbeider med konstruksjon, design, programmering og vedlikehold av et nettsted. I større internettrepresentanser er disse funksjonene som regel fordelt på flere personer.
Redaktører og moderatorer er ansvarlig for innholdet av et nettsted.
Pareoporis

Levevis

Larvene inne i små greiner og kvister.

Utbredelse

Arten lever i India.
Roterende referansesystem

Et roterende referansesystem er et koordinatsystem som roterer relativt til et treghetssystem. Et dagligdags eksempel på et roterende referansesystem er overflaten på jorden.
7. februar

Navnedag

Rikard, Rigmor, Riborg
Riddarhustorget

Riddarhustorget er en plass i Gamla stan i Stockholm. Det er en sterkt trafikkert plass i Myntgatans forlengelse sør for Riddarhuspalatset.
Tidligere navn var Riddare Huss platzen (1641) og Riddarehus Torget (1662). Torget ble opprettet i forbindelse med Gamla stans første større byplan etter storbrannen i Stockholm 1625, som ødela bydelens sørvestre deler. Da ble blant annet byens første paradegate, Stora Nygatan, som strekker seg snorrett fra Kornhamnstorg i sør til Riddarhustorget i nord anlagt. Ved Riddarhustorgets nordside ble det lagt ut to tomter som ble bebygd dels med Riddarhuspalatset (oppført 1661–1674) og Bondeska palatset (oppført 1662–1673).
Det var på Riddarhustorget som Sveriges riksmarskalk Axel von Fersen d.y. ble drept av en sint folkemengde den 20. juni 1810, anklaget for å ha forgiftet den svenske kronprinsen Karl August.
Når torget skulle utvides, for å kunne plassere en statue av Gustav Vasa der, overlot Riddarhuset i 1765 en del av sin tomt til byen. I 1914–1916 ble torget ijgen gjort om, og da ble statuen flyttet til sin nåværende plass.
Rapperswil

Sport

Blant annet er Rapperswil kjent for sitt ishockeylag Rapperswil-Jona Lakers som siden 1994 har spilt i Nationalliga A som er sveitsisk hockeys høyeste divisjon. 
I 2003 ble VM i orientering arrangert her.
FlyNano

FlyNano OY er en finsk flyfabrikant i Lahtis. Selskapet har spesialisert seg på konstruksjon og bygging av en-seters sjøfly, bygget av karbonfiber. Det første som ble bygget var FlyNano Proto som fløy første gang 11. juni 2012 med levering til første kunde i 2013.
Selskapets sjefsdesigner Aki Suokas, har tidligere konstruert små sjøfly som f.eks -Avion PIK-20, Valmet PIK-23 Towmaster og PIK-27.
Wilsonprimtall

Et wilsonprimtall, oppkalt etter den engelske matematikeren John Wilson, er en type primtall p hvor
hvor n er et naturlig tall. Disse tallene ble første gang beskrevet av Emma Lehmer.
Bahamas' sentralbank

Central Bank of The Bahamas er sentralbanken på Bahamas.

Historie

Bahamas fikk sin selvstendighet fra Storbritannia 10. juli 1973, og under et år etter dette ble sentralbanken etablert; 1. juni 1974. 
Bankens historie kan imidlertid spores lenger tilbake. I 1919 ble det etablert et Valutaråd (currency board), som hadde som ansvar å utstede valuta. Senere, og særlig på 1960-tallet utviklet Bahamas seg til å bli et internasjonalt banksenter, og lovverket som regulerte valutarådets ansvarsområde var ikke lenger tilpasset den nye situasjonen. Bahamas vedtok «Banks and Trust Companies Regulation Act» i 1965, som innførte krav til lisensiering og driftsmessige krav til bankene på Bahamas. Dette var imidlertid ikke tilstrekkelig for å føre tilstrekkelig tilsyn med den økende finansnæringen, noe som særlig ble tydelig i 1966-67, da det britiske pundet falt i verdi, og devaluert i november 1967. Det bahamanske pundet var bundet til det britiske pundet, men ble erstattet av bahamanske dollar i 1966, og den nye valutaen ble bundet opp mot amerikansk dollar i stedet. 
Disse endringene påførte imidlertid bankene i landet store valutatap, siden deres valutareserver hovedsakelig var i britiske pund. Dette bidro til at Valutarådet ble oppløst, og Bahamas Monetary Authority (BMA) ble etablert i 1968. BMA overtok valutarisikoen, ved å la bankene bytte overskytende valutareserver inn i bahamansk dollar. De innførte også en frivillige reservekrav for landets clearingbanker, og regjeringen utstedte statskasseveksler som finansinstitusjonene kunne investere i. Men, fortsatt manglet BMA myndigheten til å iverksette pengepolitiske tiltak, og greide ikke å håndtere pengemengdeøkningen som oppstod på grunn av den negative betalingsbalansen på slutten av 1960-tallet. Økonomiske nedgangstider og oljekrisen på 1970-tallet bidro til at Bahamas' sentralbank ble etablert i 1974.

Målsettinger

Sentralbanken har som mål å sørge for en stabil pengepolitikk, samt bidra til økonomisk utvikling på Bahamas. Samtidig skal de sørge for at deres finansnæring har en sunn og stabil utvikling. 
Sentralbankens hovedmål har siden 1973 vært å sørge for en stabil valuta, målt i forhold til amerikanske dollar, samtidig som den skal støtte og tillate økonomisk vekst, målt i høy produksjon og lav arbeidsledighet.
Treskeverk

Et treskeverk er en maskin som skiller det spiselige kornet fra aksene. Treskemaskiner med hånd- eller fotdrift var vanlig på gårdene som dyrket korn. De første var trolig laget av tre, men etterhvert som jernstenger og -bånd ble vanlig handelsvare til overkommelig pris, ble det meste av mekanikken i jern.
Kornaksene måtte bankes for at kornet skulle slippe. Sliulen var vanlig til dette bruk fra førhistorisk tid.
Maskinen besto av en lukket kasse hvor et skovlhjul med 4 skovler på vannrett akse roterte slik at kornneket som ble stukket inn i en munning på siden ble slått. Korn og støv falt så ned en renne til utsiden hvor en samlet det opp for viderebehandling. Ved riktig utforming av maskinhuset blåste støvet lengre vekk enn kornet som da var klart til maling på kvern. De første treskemaskiner ble sveivet for hånd, eller ved pedaldrift. Hadde man en elektromotor og innlagt strøm, kunne det hende at den ble koplet til med en drivreim. Møllene hadde egne treskemaskiner som ble koplet til vannhjulet ved behov.
I Norge hadde enklere hånddrevne treskemaskiner fra 1830-tallet erstattet prilen eller sliulen på mange gårder på de sentrale jordbruksbygdene. Fenomenet var ikke nytt. I Sverige var treskemaskiner allerede tatt i bruk fra 1750-tallet, og i Norge ble teknologien innført det første tiåret av 1800-tallet via Hedmark og Trøndelag. Treskemaskinen er et eksempel på innføring av ny teknologi i landbruket før Det store hamskiftet.
Treskemaskinen var forløperen til treskeverket som kom på 1920-tallet.
I gammel tid tresket man ved å slå løs kornet fra stråene med spesielle slagverktøy, sliuler,  og muskelkraft. Teknikken brukes fortsatt mange steder i verden, blant annet. når man tresker ris i Asia. Senere kom stasjonære treskeverk først drevet for hånd, så av store dyr, for eksempel ved hestevandring. Stasjonære og selvgående dampmaskiner overtok siden for hestene, og til slutt kom selvgående treskerne drevet med av traktorer med reimskive; man skar kornet, buntet det i kornband, og fraktet det til treskeverket. Treskeverket bestod av en «slager» som slo kornet ut av aksene. Videre ble kornet, halmen og agnene («skallet») skilt med såld og luft fra 
en «blåse» (kraftig vifte).
I dag gjør en enkelt stormaskin, skurtreskeren, alle disse operasjonene, inklusive pakking i sekk, allerede før kornet forlater åkeren. Treskeverket er der en innebygget del i selvgående skurtreskere.
Tarek Amer

Biografi

Amer ble visesentralbanksjef i desember 2007, og før dette hadde han jobbet 27  år i banknæringen, både i Midtøsten, Nord-Afrika og Asia. Han har hatt ledende stillinger i Citibank og Bank of America i Egypt, der han har jobbet med finans (corporate finance) og investeringer (investment banking business) i Midtøsten og Nord-Afrika. Han var styreformann i National Bank of Egypt fra 2008 til 2012, og har vært nestleder i styret i Arab International Bank. Han har også vært nestleder i styret i Egyptian Banking Institute. 
Den 27. november 2015 ble han utpekt til Egypts sentralbanksjef, og han overtok da etter Hisham Ramez Abdel Hafez. Ved siden av stillingen som sentralbanksjef er han også direktør i National Bank of Egypt (UK) Limited.
CHAdeMO

CHAdeMO er merkevarenavnet på en metode for hurtiglading av elbiler som leverer opp til 62,5 kW likestrøm (500 V, 125 A) via en spesiell elektrisk kontakt. Det er foreslått som en global industristandard av en sammenslutning med samme navn. Lading av elbiler med denne standarden vil i de fleste tilfeller ta under en halv time.
CHAdeMO er en forkortelse for "CHArge de MOve" og henspiller til en kostnadsbasert ladetjeneste for forflytning. Det er også et japansk ordspill for uttrykket "O cha demo ikaga desuka" (Hva med litt te) og henviser da til tiden det tar å lade en bil med en hurtiglader.
CHAdeMO ble etablert av Tokyo Electric Power Company, Nissan, Mitsubishi og Fuji Heavy Industries (produsenten bak Subaru). Toyota har senere sluttet seg til gruppen. Tre av disse selskapene har utviklet elektriske biler som bruker en japanskutviklet (TEPCO) kontakt til lading.
Alva

Kjente personer med navnet

Personene i listene er ordnet kronologisk etter fødselsår.
Gunnarsfjorden

Gunnarsfjorden er en fjord i Gamvik kommune i Finnmark. Fjorden har innløp mellom gården Ingebrigtslåtta i nord og Gunnarfjordneset i sør og strekker seg 1,5 kilometer vestover til enden av fjorden.
Innerst i fjorden ligger det en bosetning. Gunnarsfjorden ligger like sør for tettstedet Gamvik.
Codex Claromontanus

Codex Claromontanus er et håndskrevet pergament-manuskript fra 500-tallet, og er en del av en gresk og latin bibel.
Det inneholder Det nye testamentet (bare deler av det). Det inneholder 533 bladene (24,5 x 19,5 cm). Teksten er skrevet i en kolonne per side, 21 linjer per side.
Manuskriptet er oppbevart ved Bibliothèque nationale de France (grec 107) i Paris.
Bernkonvensjonen (1906)

Bernkonvensjonen av 1906 er en internasjonal avtale fremforhandlet i Bern i Sveits som forbyr bruk av hvit fosfor i produksjon av fyrstikker. Bakgrunnen for avtalen var de omfattende helseskader, særlig i form av fosfornekrose i kjeven som bruk av hvit fosfor forårsaket hos arbeiderne i fyrstikkproduksjon.
Feiersvennvisa

Teksten

1.I smedestredet nummer fem bor feiermester Pettersen

med munter sang og godt humør, han feier hvert et skorsteinsrør.
2.Men en dag så datt han ned, ned i en gryte rabarbragrøt

og mens han der i gryta satt han om mitt unge hjerte ba.
3.Men dette syntes jeg var skam og derfor ble jeg hans madam

til presten gikk vi begge hen i følge med en feiersvenn.
4.En feier har jo svarte bein men når han så blir vaska rein

da tar han meg så ømt i favn og da blir jeg så god og varm.
5.Og om en stund så blir det nok en stor og prektig feierflokk

med munter sang og godt humør, de feier hvert sitt skorsteinsrør.
Bezzerwizzer

Bezzerwizzer er et brettspill i quizgenren som er utviklet av dansken Jesper Bülow, grunnleggeren av Bezzerwizzer Nordic Aps.
Bezzerwizzer er et kunnskapsspill der både tradisjonell allmennkunnskap og taktikk avgjør hvem som vinner.
I Bezzerwizzer har man nemlig muligheten for å tjene ekstra poeng ved å satse på at man kan svare rett på spørsmål som motstanderne ikke klarer.
Det er denne vri som er opphav til navnet Bezzerwizzer, som er inspirert av begrepet «Besserwisser», som betyr bedrevitende på tysk. Man kan også spille motstanderne et puss ved å stjele kategoriene deres underveis.
Spillet finnes i flere varianter, for eksempel i en voksenutgave, familieutgave og reiseutgave.
Bezzerwizzer har solgt i mer enn 600 000 eksemplarer i Norden. Spillet er utgitt på dansk, norsk, svensk, finsk, islandsk, tysk, fransk, engelsk og amerikansk. Utenfor Norden markedsføres og produseres spillet av leketøysfirmaet Mattel.

Spillets gang

Når spillet starter, får det første laget et spørsmål. Hvis laget svarer riktig, får det poeng. Deretter går turen videre til neste lag, og slik fortsetter spillet til et lag har vunnet.
I Bezzerwizzer Original, Kompakt, Familie og + følger det med spillbrett, og det gjelder å få sin brikke først over mål. I alle andre utgaver telles det poeng på blokk.
Spørsmålene er inndelt i 10-20 forskjellige kategorier. Når man spiller, har man mulighet til å prioritere rekkefølgen på kategoriene, slik at man får flest poeng på det man kan best.
I Bezzerwizzer har spillerne også mulighet til å svare på de andre spillernes spørsmål.
Louisa May Alcott

Bakgrunn

Hun vokste opp som den andre av fire søstre Anna Bronson Alcott var eldre medan Elizabeth Sewall Alcott og Abigail May Alcott var yngre. Faren Amos Bronson Alcott var pedagog og mora Abigail Alcott var sosialarbeider. Da Louisa May Alcott var to år, flyttet familien fra Germantown, Pennsylvania til Boston og siden ble de boende i dette området. Familien var omgangsvenner med flere av datidens amerikanske intellektuelle, som Ralph Waldo Emerson, Nathaniel Hawthorne, Henry David Thoreau og Margaret Fuller. 
Hun ble aktiv i kampen mot slaveriet og engasjert i kvinnesaksarbeid og annet reformarbeid. Men faren hadde små inntekter, så barna måtte tidlig ut i arbeid og Louisa May Alcott hadde jobber som sydame, lærer, guvernante, hushjelp og skribent. Hun giftet seg ikke og døde to dager etter sin far etter å ha slitt med sykdom store deler av sitt liv.

Forfatterskap

I 1849 ga hun ut sin første bok, Flower Fables, en samling fortellinger hun opprinnelig hadde laget for Ralph Waldo Emersons datter Ellen. Så gikk det flere år før hun igjen fikk publisert noe, men i 1860 begynte hun som spaltist i Atlantic Monthly. Da den amerikanske borgerkrigen brøt ut, skulle hun arbeide på et sykehus i tre måneder, men hun ble selv syk og jobbet bare seks uker. Erfaringen derfra ble til boka Hospital Sketches (1863), etter først å ha vært publisert som tekster i ei avis. Året etter kom romanen Moods.
Etter at hun i 1868 ga ut Little Women, skrev hun mest for barn. Little Women er første bok i en trilogi, i 1871 kom Little Men og to år før hun døde kom Jo's Boys. Aunt Jo's Scrap-Bag (1872–1882) er 66 fortellinger i seks bind, siden kom Lulu's Library (1886–1889), 32 fortellinger i tre bind, det siste kom ut etter hennes død. Hun skrev også noen bøker under pseudonymet A.M. Barnard.
Risa Shimizu

Landslaget

Risa Shimizu spilte 13 landskamper for Japans kvinnelandslag. Hun ble tatt ut i Japans tropp til Asiamesterskapet 2018.
Eau d'Olle

Eau d'Olle er ei elv i regionen Auvergne-Rhône-Alpes i Frankrike. Elva er 29 km lang, og er ei høyre sideelv til Romanche, i nedslagsfeltet til elva Rhône.
Eau d'Olle er ei fjellelv, og ligger hovedsakelig i departementet Isère, unntatt de øverste kildeområdene som ligger ved Col du Glandon-passet i Savoie.
Elva er utbygd til kraftproduksjon gjennom pumpekraftverket Grand-Maison, med den enorme demningen Barrage du Grande'Maison øverst i dalen, og det mindre Barrage du Verney like før munningen i Romanche.
Regulært uttrykk

Eksempel på regulært uttrykk i JavaScript

I dette eksemplet benyttes et regulært uttrykk i programmeringsspråket JavaScript for å fjerne emneknagger fra en tekststreng. Funksjonen som benyttes heter replace og bytter ut alle forekomster av et mønster med et nytt mønster i en tekststreng. JavaScript angir regulære uttrykk mellom to skråstreker (/ /), og parametere, som endrer visse egenskaper ved uttrykket, kan angis rett etter den avsluttende skråstreken.
/**************************************************************************    Variabelen 'tekst' inneholder en tekst med emneknagger (#).   Vi ønsker ved hjelp av et regulært uttrykk å fjerne alle emneknagger fra   teksten.***************************************************************************/var tekst = "#Regulære uttrykk er utrolig #kult!";/*********************************************************************** * /#(\S)/g = det regulære uttrykket *  * Argument 1  * / .. /   = definerer det regulære uttrykket  * #        = alle ord vi ønsker å endre starter med en slik emneknagg * ( .. )   = definerer den delen av strengen vi ønsker å ta vare på * \S       = hvilken som helst sekvens av tegn som ikke er mellomrom * g        = gjennomfør endringen på alle forekomster av uttrykket (g = "global") *  * Argument 2 * $1       = henter ut verdien fra parentesene ( ) definert over *************************************************************************/tekst = tekst.replace(/#(\S)/g, "$1");/** "Regulære uttrykk er utrolig kult!" skrives til konsollen **/console.log(tekst);
Yongchun

Yongchun (kinesisk: 永春县; pinyin: Yǒngchūn Xiàn) er et fylke i byprefekturet Quanzhou i provinsen Fujian i Folkerepublikken Kina.
I 1999 hadde det et folketall på 540 961 innbyggere.

Kulturminner

Blant fylkets kulturminner er den overbygde Dongguanbroen, hvori er en rekke altre og andre helligdommer. Den ligger i kommunen Donggual og stammer fra 1145.
Drive

Drive er et countryalbum (studioalbum) av Alan Jackson utgitt på Arista Nashville 15. januar i 2002. Albumet fulgt opp When Somebody Loves You fra 2000.
Milano–Sanremo 2012

Milano–Sanremo 2012 var den 103. utgaven av klassiker-monumentet Milano–Sanremo. Rittet ble arrangert over 298 km lørdag 17. mars. Simon Gerrans sørget for andre australske seier på rad i rittet.
I tillegg til de 18 ProTeams var de profesjonelle kontinentallagene Acqua & Sapone, Colnago CSF Inox, Colombia-Coldeportes, Farnese Vini Selle Italia, Project 1t4i, Team Type 1 og Utensilnord-Named invitert.
Codex Tchacos

Codex Tchacos (CT) er et samlehåndkrift. Det har en rekke gnostiske tekster fra 200- og 300-tallet, er skrevet på koptisk og har apokalyptisk tematikk. De er på den sahidiske dialekt, og var høyst sannsynlig oversettelser av tekster som var forfattet på gresk og med de eldste deler fra tidligst slutten av 100-tallet. Men mest sannsynlig er det eldste fra 200-tallet. Navnegivende for papyrus-kodeksen var Dimaratos Tchacos, faren til den siste eierinnen, Frieda Nussberger-Tchacos.
Av særlig interesse skulle Judasevangeliet vise seg å ha - det er gjengitt i manuskriptet. (Den greske original må ha vært eldre siden innholdet oppsummeres i Adversus haereses av Ireneus av Lyon. Ellers omfatter samlingen Peters brev til Filip, Jakobs første apokalypse og et fragment av Allogenes-boken (som ikke må forveksles med Allogenes funnet i Nag Hammadi).
Kodeksen ble gjenoppdaget nær El Minya i Egypt på 1970-tallet, og ble en tid oppbevart på uortodokst vis av forskjellige handelsfolk med liten erfaring med oldtidsmeteriale.
Rave Master

Rave Master, eller Rave (レイヴ Reivu, rōmajisert som RAVE) er en japansk mangaserie, som er skrevet og regnet av Hiro Mashima. Serien følger tenåringen Haru Glory, som forsøker å finne de fem deler av den hellige steinen Rave, for å bekjempe den kriminelle gruppen «Demon Card» og bringe fred til verden.
Serien ble publisert i Weekly Shōnen Magazine fra iuli 1999 til juli 2005, og i 34 tankōbon av Kodansha. Mangaserien ble trykket i en engelskspråklig utgave i Nord-Amerika på lisens. Studio Deen har laget en 51 episoder lang animeserie, basert på mangeserien. Animeserien ble sendt på TBS fra 13. oktober 2001, og fram til 28. september 2002.